# Arisztophanész

### A Wikipédiából, a szabad lexikonból.

Arisztophanész (Athén, Kr. e. 450 körül - Athén, Kr. e. 385 körül) görög költő

Az antik komédiaköltészet legnagyobb alakja, életéről mégis alig van biztos adatunk. Még egészen fiatal volt, amikor első, ránk töredékekben maradt komédiáját, a „Daidalész"-t (Lakomázók) bemutatták (Kr. e. 427), a következő évben bemutatott „Babülónioi" (Babilóniaiak) pedig már első díjat nyert a drámaversenyen. A darabbal magára vonta a tirannosz, Kleón haragját, aki a nép ellen elkövetett vétség vádjával bíróság elé állíttatta. A per kimenetelét sajnos nem tudjuk, de annyi bizonyos, hogy Arisztophanész Kleónt annak haláláig (Kr. e. 422) továbbra is a legélesebben támadta. A Kr. e. IV. század elején az ötszázak tanácsának tagja volt.

Legkorábbi ránk maradt műve az „Akharnész" (Az akharnabéliek). Leghíresebb komédiája a „Lüszisztraté", amelyben a nők, Spártaiak és athéniak egyaránt addig nem engedik magukhoz férjeiket, amíg azok békét nem kötnek egymással. Legnagyobb ókori sikerét a „Batrakhoi" (Békák) című darabbal aratta, cselekménye: Euripidész és Szophoklész halálával elárvul a tragédia színpada, s Dionüszosz isten leszáll az alvilágba, hogy a régi vagy az új művészet nagy képviselőjét, Aiszkhüloszt vagy Euripidészt visszahozza. A darab első felét Dionüszosz alvilágra szállásának nevetséges kalandjai teszik ki, a másik felében pedig Aiszkhülosz és Euripidész versengése látható, melyben Arisztophanész szellemes karikatútáját adja mindkettő művészetének. a mű végén Dionüszosz Aiszkhüloszt viszi magával.

Hatása korára és az utókorra óriási volt. Állítólag amikor I. Dionüsziosz szicíliai türannosz megkérdezte Platóntól, hogy milyenek az athéniak, Platón egy Arisztophanész-komédiát adott a kezébe. A hellenisztikus korban népszerűsége kicsit megcsappant, helyette Menandroszt kedvelték, Bizáncban pedig Plutoszt. Igazi diadalútja a reneszánszban kezdődött, hatása kimutatható Rabelais írásaiban éppúgy, mint Ben Jonson vígjátékaiban. A Sturm und Drang német írói, élükön Goethe-vel szintén nagyra becsülik. Magyarra Arany János fordította, Hamvas Béla szerint fordítása az eredetivel szinte egyenértékű.

Fennmaradt művei:

1. A lovagok

2. A felhők

3. A Darázsok

4. A béke

5. Az Acharnabéliek

6. A madarak

7. A békák

8. Lysistrate

9. A nők ünnepe

10. A nőuralom

11. Plutos

## [szerkesztés] Források

Pecz: Ókori lexikon

Arisztophanész vígjátékai (Budapest, 1968)

A lap eredeti címe "http://hu.wikipedia.org../../../a/r/i/Arisztophan%C3%A9sz.html"

Kategória: Ókori görög komédiaköltők

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Български
- Català
- Dansk
- Deutsch
- Ελληνικά
- Español
- Euskara
- Suomi
- Français
- עברית
- Hrvatski
- Bahasa Indonesia
- Íslenska
- Italiano
- 日本語
- 한국어
- Latina
- Lietuvių
- Latviešu
- Nederlands
- Norsk (nynorsk)
- Norsk (bokmål)
- Polski
- Português
- Русский
- Simple English
- Slovenčina
- Slovenščina
- Српски / Srpski
- Svenska
- Türkçe
- Українська
- اردو
- 中文